Titlovi: www.whatisfatmagulsfault.com
Gul Mutfagi, kako vam mogu pomoći?
Fatmagul...
Mustafa?
Molim te, ne spuštaj slušalicu.
Bilo je jako teško doći do tebe.
Gdje si? Odakle zoveš?
Zovem te iz zatvora.
Je li izašao?
Hoćeš li se udati za njega?
Jesu li vijesti koje sam čuo tačne?
Zašto me još uvijek zoveš? Ostavi me na miru!
Daj meni telefon.
Vidi, Fatmagul... Preklinjem te, ne radi to, molim te.
Toliko te volim, ljubavi. Ne radi to, molim te.
Ne zovi me više...
Nisam ni pročitala tvoja pisma... Pocijepala sam ih i bacila.
Preklinjem te, ne spuštaj slušalicu.
On te ne voli.
Niko te ne može voljeti kao ja.
On je pored tebe samo da bi očistio svoje ime, Fatmagul.
Dobro ovo upamti, Mustafa. Gotovo je!
Spusti telefon!
Molim te, ne udaji se za njega...
Ti si moja... Čekaj me.
I dalje činiš zločin!
Ne možeš se udati za njega.
Vidi! Ne zovi me opet. Ni ne piši mi!
Čuješ li me? Jesi li me razumio? Ne zovi me!
Smiri se.
Hajde, dođi ovdje i sjedni.
Dođi, dijete.
Ne budi ljuta.
Hajde, popij ovo.
To je to! Što je bilo dosta, dosta je...
Ovaj čovjek mora biti ušutkan. Šta radiš?
- Zoveš li Kerima? - Zovem Kadira.
Kerime!
Kadri je stigao.
Polako, brate. Polako!
I veliki ekran...
Niste se trebali toliko mučiti.
Televizor je od Kadira?
Televizor, DVD... Svi električni aparati su poklon od Kadira.
Nabavio sam vam i dosta filmova.
- Možeš li uzeti ovo? - Brate, nisi trebao.
Uzmi to! Telefon mi zvoni.
Meryem zove.
Pitaće je li roba dostavljena. Bog zna koliko me puta danas nazvala.
Stiglo je sve, dušo. Sve je stiglo, u redu?
- Mustafa je zvao! - Šta?
Kada je zvao? Odakle?
Sad je zvao. Iz zatvora.
Fatmagul se javila na telefon...
Poludjela je, rekla mu je da je više ne zove i spustila mu je slušalicu.
Bog zna šta joj je sve rekao, trese se kao list na vjetru.
Dragi Bože!
- Šta se desilo? - Sačekaj, Kerime.
Je li Kerim tu?
Jeste, preuzeo sam robu i došao sam ovdje.
Šta se desilo, brate? Ko je zvao?
Meryem, sačekaj momenat.
- Daj meni telefon. - Sačekaj, Meryem, Kerim želi da te čuje.
Je li Mustafa zvao?
Kerime, smiri se.
Jeste, ali Fatmagul nije pričala s njim. Odmah je spustila slušalicu.
Je li izašao?
Ne. Još uvijek je u zatvoru.
Daj mi Fatmagul, da je čujem.
Halo.
Fatmagul, šta ti je ta životinja rekla?! O čemu ste razgovarali?
Nisam ga ni slušala. Rekla sam da me više ne zove i prekinula.
Fatmagul, šta je rekao?
Rekao je... "Ne udaji se za njega."
Proklet bio! Šta je još rekao?
Kerime, molim te, ionako ću uskoro doći. Pričaćemo kad se vidimo.
- Fatmagu, o čemu ste pričali?! - Ne radi ovo.
Kerime...
Za ime Boga, trese se kao list. Molim te, ne radi ovo...
Nemoj da se pokajem što sam ti rekla.
Svejedno smo uskoro tu.
U redu. Dobro.
Znala sam da će uraditi ovako nešto iznenada da nas uznemiri.
Fatmagul, molim te, ne plači.
Ne plači, dušo. Molim te.
Proklet bio, Mustafa!
Čak je uspio da ovo uradi iz zatvora.
U redu, pričaću sa upraviteljem i uložiti žalbu. Ne brini se.
Vidiš li ti tog čovjeka! Ne odustaje. Molim te, začepi usta tom idiotu!
Testira moje strpljenje. Brate, začepi mu usta, molim te.
Kerime, dođi i pogledaj. Spojio sam ga. Slika je odlična.
Ne dozvoljavaj mu da te slomi. To je ono što on želi.
Rekao joj je "Ne udaji se za njega."
U redu, rekao sam da ću to riješiti. Uđi unutra.
Šta se desilo? Jesi li dobio loše vijesti?
Izgledaš uznemireno.
Očito je da s kim si god razgovarao, da te ta osoba uznemirila.
Znaš kako kažu, "Broji se čak i ako ga nađeš na ulici."
Radi šta želiš.
Mora da je bilo jako važno, čim plaćaš ovoliko za jedan poziv.
Vidi, brate... Imaš ovoliko novca...
Ako te neko brine napolju, mi se možemo za to pobrinuti.
Znaš, imamo razne vrste prijatelja napolju.
A nema vrata koje novac ne može otvoriti.
Ako te neko napolju ljuti, mi to možemo riješiti za tebe.
Odavdje možemo doći do svakoga. Ništa ti ne brini.
Tvoje je da platiš.
Samo nam reci šta želiš.
Da ti Bog da i više.
Postoji muškarac.
Kerim Ilgaz.
Želim ga mrtvog.
I to prije petog maja.
Želim da bude mrtav.
Omer je uložio službenu žalbu. U zatvoru sada počinje istraga.
Od danas će mu disati za vratom. Glupan!
Sada je sebi još više zagorčao život.
Dovraga i on i njegov život!
Omer će tamo i popričati s njim, zar ne?
Hoće.
Kada bi samo mene pustili da ga vidim...
Da mu pokažem šta znači uništiti nečiji mir.
Udario bih mu glavom od zid.
Ne radi to, sine. Zar ne vidiš da je uznemiruješ?
Ne radi ovo prije vjenčanja.
Skoro završeno?
Zašto plačeš?
Fatmagul, žao mi je. Zaboravimo na njega, u redu?
Po običaju, kriviš mene.
Kao da sam ja tražila da me nazove.
Ne, ne krivim tebe.
Kada neko spomene Mustafu, iskališ bijes na meni.
-Ne stavljaj njegovo ime u usta. - Vidiš?
Fatmagul, ne mogu si pomoći.
Ne mogu prihvatiti da još uvijek utiče na nas iako je daleko.
Misliš da sam sretna zbog toga?
Svaki poziv ili pismo koje dobijem me čini nervoznom.
U redu.
Ne nerviraj se.
Ne plači.
U redu, gotovo je. Omer će to svejedno riješiti.
Neću dozvoliti da nam niko uništi ovo. Obećavam.
Hoćemo li dočekati tvog oca na aerodromu?
Bolje da odmah krenemo.
Samo da se umijem, i krećemo.
- Čekaj i da se presvučemo. - Dobro.
Krenimo uskoro. U suprotnom ćemo zapeti u saobraćaju.
Dolaze čak iz Australije. Ne želimo da zakasnimo.
Prelijepa je.
Hvala vam puno.
-Stvarno ti se sviđa? - Jako.
- Hvala puno. - Nema na čemu.
Kerime, probaj je. Daj da vidim kako ti stoji.
Hvala vam puno. Baš lijepo od vas.
Nosite to u lijepim danima koji dolaze.
Razmazićete nas.
Predivno je. Niste se trebale mučiti.
Nosite to u lijepim danima koji dolaze.
Okreni se jednom, Kerime!
Baš si zgodan.
Moj brat je uvijek zgodan.
A ti baš dobro lažeš.
Mukaddes, pomiriši me! Vidi sviđa li ti se.
Dobar je. Sviđa mi se.
- Miriše li sve do tamo? - Miris se raširio do tamo.
Hajde, otvori i ti. Otvori svoj poklon.
U redu, otvoriću.
- Hvala, gospođo Jenny. -Uživajte.
Vaš turski je bolji nego što sam očekivala.
Zar ne, Kadire?
Da, jeste.
Hajde, Mukaddes. Samo me pomiriši. Hajde!
Zašto se ponašaš kao da nemaš nimalo manira? Za ime Boga...
Murate, smiri se sine! Ne čujemo jedni druge.
Samo se igra.
Boli me glava, znate.
Idi u svoju sobu. Igraj se, ali nemoj da budiš sestru.
- Obuci je da vidimo kako ti stoji. - Vidjećete kasnije.
Stvarno vam se sviđaju pokloni?
Sve sam izabrala s mamom. Mislile smo da to možete nositi na medenom mjesecu.
Nećemo ići na medeni mjesec.
-Zašto? - Imam ispite, eto zašto.
Nova kuća će im svejedno doći kao medeni mjesec.
Sigurno će otići negdje nakon što završe ispiti.
Posjetite nas u Australiji. Mogu li, Fahrettine?
- Naravno, draga. - To bi bilo odlično!
Vodićemo vas na razna mjesta.
Možda krajem juna. Zar ne, brate?
Sačekaj malo, krećemo s novim poslom. Prvo moramo otvoriti radionicu.
Jeste li je kupili?
Ne još, čekamo da vlasnik da punomoć svojoj djeci, jer je on bolestan.
Opet sam se čuo s njim danas. Sve će biti riješeno prije vjenčanja.
Odlično!
MashaAllah, baš su sretni. Sve im se servira na pladnju.
Ne razumijem.
Nije bitno, svakako.
U Australiji je zima tokom juna, jula i avgusta, zar ne?
- Nema šanse! - Ali, jeste.
Kada je ovdje ljeto, tamo je zima. I obrnuto.
Oh, upravo sam naučila nešto novo.
Da, ali vrijeme je tamo uvijek lijepo.
Umorni ste. Mi krećemo uskoro.
Nemojte, još je rano.
Ja sam dobro. Još nisam popila čaj.
Dobro.
Čaj mora da je gotov. Da pogledam.
Hotel je blizu, zar ne? Na obali...
Par koraka odavdje.
Voljela bih da sam vas mogla ugostiti, ali nisam mogla nagovoriti gospodina Fahrettina.
Ne brinite, Meryem, ja ostajem ovdje.
Želim biti svama u toku svih priprema za vjenčanje.
Lijepo od tebe!
- Pomoći ću Fatmagul. - Hajde onda.
Mladenka i porodica u potpunoj harmoniji... MashaAllah!
Nadajmo se da će nam Bog pomoći da ostane tako.
Amin.
A vi, g-đo Jenny... Sviđa li vam se Istanbul?
Jako mi se dopada.
Još ništa niste vidjeli.
Čekajte da malo obiđete grad, svidjeće vam se.
Hajde, Mukaddes... Kao da smo mi vidjeli sve.
Rahmi, pospremi ovo malo i podigni te papire.
Kladim se da odbrojavate dane.
- Ja bih, da se radi o meni. -Da, pretpostavljam da je tako.
- Jeste li nervozni? Još samo sedam dana. - Jako.
Znate, radujem se posjeti vašoj novoj kući.
Idemo tamo nekad sutra. Vidjećeš sve.
- Postao je to predivan, topli dom. - Kako lijepo.
Pitaću vas nešto.
Samo vas dvoje ćete živjeti tamo, zar ne? Niko drugi.
Ako mislite na nas kada kažete " niko drugi"... Ne brinite, ne idemo s njima.
Ostavićemo ih jedno drugom, da žive sretno do kraja života.
Šta je sad, yenge?
Ne znam šta govorite drugim ljudima, ali ovo i njih brine.
Svi postavljaju isto pitanje Ne razumijem.
Mislim da si pogrešno razumjela. Nije mi rekla ništa o tome.
Ne znam, stvarno. Mislim da si pogrešno razumjela. Nije mi rekla ništa o tome.
Ne znam, stvarno.
Rekla sam da imamo novu kuću i da ste dobrodošli da ostanete s nama.
Hvala, zaista si to rekla. Bog te blagoslovio.
Ti si ta kojoj se kuća nije svidjela.
Srami se. Pričaš mi iza leđa!
Zaista sve pogrešno shvataš...
Rekla sam to jer... Nikada nisu imali priliku da žive sami.
- Iz tog razloga sam postavila pitanje. -Pa, ja i moj muž godinama nismo živjeli sami.
Nažalost, i ja sam živjela sa drugim ljudima.
Nikad nisam imala svoj dom.
Nadam se da hoćeš, jednog dana.
Da, cijeli život živimo sa nadama i željama.
Vidjećemo šta nam je suđeno.
- Žao mi je. -Ne, nema to veze s tobom...
Da nije čula ovo, smislila bi drugi razlog da pravi problem.
I ovo sam čula, da znaš.
Kakva žena!
Kladim se da je i ovo čula!
Besramno mi se smije iza leđa sa kćerkom nekog stranca.
Naravno, kako se bliži dan vjenčanja, glava joj je sve više u oblacima.
Sva je puna sebe. Trebao si to samo vidjeti.
Moja nježna kćerka.
Laku noć, dušo.
Sada je još više razmažena jer su njih dvije stigle.
Čine da se osjeća važnom.
Nezahvalna djevojka... Vidjećeš, okrenuće se protiv nas.
Tračala me djevojci koju jedva poznaje.
Bez imalo srama.
Kao da su one oduvijek s njom, a ne ja.
Jako sam nervozna, Rahmi. Tuga mi se ovdje skupila.
Ne razumijem? Zašto ništa ne govoriš?
Šta da kažem u ova doba, Mukaddes? Šta?
Šuti onda, ništa ne govori. Ne ponašaj se kao stariji brat.
Stišaj glas, Mukaddes, probudićeš djecu.
Strah te da ona ne čuje.
Naravno, ne poštuje te ni kao starijeg brata.
Ona vuče sve konce, kontroliše i tebe i druge.
Ali dosta mi je više! Do ovdje mi je svega, Rahmi.
Samo da znaš, ne mogu ovo više trpiti.
Molim te, Mukaddes, ne pravi problem prije vjenčanja.
Ne brini, Rahmi, neću reći ništa.
Progutaću sve, kao i uvijek.
I do sada sam trpila njenu nezahvalnost. Nastaviću tako, ne brini.
Šta ti je moja sestra uradila? Ništa nije uradila!
Popusti više, Rahmi. Ne razumiješ i uvijek ćeš je braniti.
Kada je ušla u bogatu porodicu, zaboravila je na nas.
Zar ne vidiš? Zar ne razumiješ?
Pohlepna djevojka.
Ostaviću peškire ovdje, ako ti jedan jastuk nije dovoljan, imaš još u ormaru.
Daću ti odmah, ako želiš.
Nemoj. Razmazićeš me.
Kao da možeš biti više razmažena?
Ne govori to. Pomisliće da si ozbiljan.
Pa, i jesam.
Zna ona svog brata jako dobro. Dođi ovamo!
Toliko si mi nedostajao.
I ti meni.
Idemo mi u krevet.
Pogledaj ih, Kadire! Kako su slatki!
Laku noć.
U redu, napuštam vas. Brat i sestra moraju popričati nasamo.
I ja idem u krevet. Umorna sam od puta.
Vidi je! Izbacuje me van.
Ali, brate, moram sačuvati nešto energije za sutrašnje aktivnosti.
Fatmagul će me tjerati da radim u Gul Mutfagi i u novoj kući.
Ako želiš da proživiš uzbuđenje oko vjenčanja onda moraš da radiš.
Da! Biće prelijepo.
Hajde, idem sada na spavanje. Idite i vas dvoje.
Pričaćemo više sutra.
Laku noć.
Fatmagul!
- Nismo danas imali priliku biti nasamo. - Da.
- Nedostajala si mi. - I ti meni.
Nazdravlje, Rahmi. Nazdravlje.
Imam škakljivo grlo.
Naravno da imaš.
- Laku noć, brate. - Laku noć. Idem na spavanje, svakako.
Hajde, Mukaddes, požuri.
Samo te ispraćam, Rahmi.
Laku noć.
Isprepadao si me.
Nisam ti mogao poželjeti laku noć kako treba.
Kada sam vidjela brata, uspaničila sam se. Osjetila sam se posramljeno.
Da! Ne zadugo, Fatmagul.
Bićemo nasamo za šest dana.
Zatvaraću oči pored tebe, i opet se buditi.
-Čini se da dani sporije prolaze. - Da.
Bićeš moja mladenka.
Pravi su mi ljubavnici...
Kao da su oni jedini zaljubljeni.
- Volim te puno. -Toliko te volim.
Laku noć.
Jednu porciju tjestenine i jedan pladanj s doručkom.
-Još nešto? - Ne, hvala.
- Zdravo. - Zdravo.
- Dobrodošla. - Hvala.
- Kako si? - Dobro, hvala. Ti?
I ja sam dobro.
Toliko mi je nedostajao ovaj grad.
I ti si nama nedostajala.
- Je li to narudžba što držiš u rukama? - Da... Da.
Je li rerna prazna?
- Tijesto je unutra. Baš sam krenuo da ga izvadim. - U redu, ja ću se pobrinuti za to.
Ovo je za tebe.
Za mene?
Nisi trebala.
Hvala ti puno.
Nema na čemu. Uživaj u njoj.
Odakle je ovo stiglo?
Kerimov poklon za Valentinovo.
Kako je sladak! Kako se zoveš?
Lodos.
Lodos, zdravo, dušo.
Vidi kako je sladak.
Hvala ti puno, ovo je divan poklon.
Stvarno ti se sviđa?
Da, jako.
Nosi je u lijepim vremenima.
Gdje ovo ide?
U spavaću sobu.
Stavićemo prekrivač, i ovo preko njega.
Fatmagul će to kasnije razvrstati.
U redu. Ne brini ništa.
Ne gledaj, ne brini. Samo nastavi da hodaš.
- Tu si, Emre? - Dobro jutro, brate.
Ponio sam zahrđali dio bojlera sa sobom.
Išao sam na Kadikoy bazar sa ocem i našao sam odgovarajući dio.
Hvala Bogu da te imamo.
- Je li ovo dio koji se spaja? - Jeste.
Naš je bio stariji model, ali nadam se da će odgovarati.
Čovjek je rekao da zamjenimo ako ne odgovara.
Hvala ti puno, Emre, radiš puno toga za nas.
Nema na čemu, brate.
-Je li ti porodica stigla u Istanbul? -Jesu, stigli su.
Jesu li kod kuće?
Otac je odveo svoju ženu u obilazak Istanbula.
Deniz je sa Fatmagul u Gul Mutfag.
Jedva čekam da je upoznam.
Doći će nekad popodne. Upoznaćeš je.
Poslali su mi pismo kući, iz vojske...
Idem na pregled krajem mjeseca.
Ako sve bude u redu, uskoro se vraćam u svoj bataljon.
Dobro.
- Nadajmo se najboljem. - Hvala.
Daj da ih unesem unutra.
Nije vam teško držati Lodos ovdje?
Ne, zaista je pametna. Uvijek sluša šta joj se kaže.
Jesi li stvarno tako pametna, je li ljepotice?
Seli se s nama u novu kuću. Ovdje će dolaziti samo u posjetu.
Djeca iz ove ulice će biti baš razočarana...
Obožavaju je.
Kako da je ne obožavaju? Pogledaj kako je slatka!
Napravio sam ti CD.
Napokon je gotov.
Toliko sam puta počeo ispočetka. Zbog toga malo kasnim.
- Pomislio sam, daću ti ga kad dođeš. - Hvala ti.
Nadam se da će ti se svidjeti. Sve su turske pjesme.
Super!
- Je li i Sezen Aksu tu? - Naravno da jeste.
I još neki drugi. Stavio sam ti svoje najdraže pjesme.
Ali, nemoj da misliš da sam ih skinuo na ilegalan način.
To me čini još više sretnom. Hvala ti.
Idem provjeriti mušterije.
Našem dječaku su usta na ušima.
Nadam se da se neće zaljubiti u nju.
Zašto ne?
Zar postoji nešto ljepše od toga?
Ne postoji.
Bože... Da živimo dugo!
Šta je bilo, dame? Šta je smiješno? Recite i meni.
Ništa. Sestra je nešto smiješno uradila.
- Nadam se da ćete uvijek biti ovakve, sretne i nasmijane. - Nadam se.
Bolje da požurimo da završimo s poslom pa da uskoro krenemo do kuće.
U redu. Šta ja da radim?
Ti idi i posluži mušterije, pomozi Mehmetu.
Sa zadovoljstvom!
- Prvo operi ruke. - Dobro.
Nisam znala ništa o ovim optužnicama.
U kakvom ste odnosu sa bjeguncima govorite?
To je budalaština.
Ayçe Hanım je bila odsutna neko vrijeme...
Ali, iz privatnih razloga, gospodine tužioče. Ayçe Hanım je bila odsutna neko vrijeme...
Ali, iz privatnih razloga, gospodine tužioče.
Reci tužiocu istinu.
Ja.. Prekinula sam s momkom.
Bila sam ogorčena, željela sam nestati na nekoliko dana.
Nisam nikome rekla za to...
Znala sam da će me zvati i pokušati da se pomiri sa mnom.
Nisam željela da ga čujem niti vidim.
Upala sam na brod i otišla...
Iz prostog razloga, da pobjegnem od njega.
Kako sam znala da će se moje ime povezati sa ovim problemom?
Bila sam u šoku kada sam saznala za ovo. Niti znam išta o tome, niti imam nešto sa tim.
Erdogan Yasaran je uhvaćen na Malti, gdje si bila na jahti sa Selimom Yasaranom.
Ja nisam znala ko su oni. Nisam vidjela Erdogana Yasarana nikada u svom životu..
Drugog sam upoznala na brodu.
Slučajnost je da ste oboje bili na istom brodu i u isto vrijeme, i...
Kasnije ste napustili brod zajedno.
Vjerujte mi da je tako. Ja ih ne poznajem.
Uostalom, saznala sam ko su nakon što sam se ovdje vratila.
Da, gospodine, od mene je saznala da je on u zatvoru.
Nisam mogla da vjerujem da mi se ime spominje uz takve ljude.
Bože sačuvaj... Da ih ikad više sretnem...
A kamoli da im pomognem. Oni su monstrumi.
Ne zvuči mi uvjerljivo ovo što si mi rekla.
Vjerujte mi, molim vas. Ja nemam ništa s tim ljudima.
Pobjegla sam i sama sam se vratila.
Možemo dokazati da je sama pobjegla gospodine tužioče.
U prilog tome, njen bivši momak je spreman da svjedoči i da potvrdi njene tvrdnje.
Ako je potrebno, tražićemo njegovu izjavu. Ali...
To neće uticati na odluku koju ću sada donijeti.
Šaljem te pred sud.
Istraga će se nastaviti. Bićeš napolju dok se ne obave sve procedure.
-Ali, gospodine tužioče, mi... - Molim vas.
GRČKA
Halo, dobili ste Wind-Tech. Kako vam mogu pomoći?
Halo?
Žao mi je, mislim da sam dobio pogrešan broj. Zar to nije Yasaran Holding?
Ne više, gospodine. Ovo je sada Wind-Tech.
Holding je promijenio vlasnika.
Je li Resat Yasaran tu? - Ne, nije.
Halo.
- Da li će uopšte dolaziti? - Ne, gospodine, neće dolaziti.
- U redu, hvala vam. - Nema na čemu.
Još jedna stvar, možete li me spoijiti sa Muge Hanim?
Muge Hanim ovdje više ne radi.
Da li je iko ostao tu da radi?
Erdogan!
Ne igraj se oko stola, sine. Idi tamo i igraj se.
Selime, makni se odatle!
- Erdogan! - Ne tjeraj mamu da viče.
Erdogan!
Hajde, dragi... Djeco, operite ruke.
Ali, mama, igramo se.
Tata.
Molim vas.
Dajte da ga vidim na pet minuta. Preklinjem vas...
Dolazim ovdje danima, ne dopuštate mi da ga vidim.
Gospođo, ne mogu vam pomoći, takva su pravila.
- Munire? - Žao mi je.
- Daj da ja popričam s njima. - Nemoj.
Munire, molim te. Pusti me da uđem unutra i da ih preklinjem.
Čak i da je samo pet minuta, vidjeću svog sina.
Hilmiye, ne radi ovo. Ne možeš pričati s njim prije suđenja.
Nisu odredili posebne uslove za Erdogana. Nećeš ga vidjeti prije suđenja.
Razgovaraću s njim.
Ne radi to. Idi i sjedni tamo.
I mene je baš napao...
Rekao mi je da ti kažem da prestaneš plakati ispred njegovih vrata.
Njegova odluka je konačna.
Hajde, idemo.
Ne plači.
Hvala, gospodine.
Želim vam ugodan dan.
Prokletstvo!
Hajde, Hilmiye, ne radi ovo. Razboljećeš se.
Dosta je više.
Halo, Resate?
Munire, kakva je ovo odredba o plaćanju? Odakle sad ovo?
Kakva odredba o plaćanju?
Ova koja je upravo stigla u kuću.
Kakve su ovo gluposti?
Piše, "Ako vaš dug ne bude plaćen u narednih sedam dana, počeće proces zaplijene."
Kako da platim ovoliki iznos u sedam dana?
U redu, smiri se.
Šta "smiri se"? Kako da se smirim?
Zašto nisi ništa uradio? Zašto nisi tražio produženje roka?
Hoćeš li mi odgovoriti na ovo?
Sačekaj malo.
Ne mislim da bi nas uhvatili za vrat ovako brzo.
Zar nisi znao za ovo?
Kažu da će biti zaplijene!
Šta sada da radim? Šta će se desiti?
Dobro, samo se smiri malo...
Ne prihvataj pismo i nemoj ništa potpisivati!
Već sam primio. Potpisao sam se!
Zašto si potpisao? Zašto me nisi zvao i pitao?!
Samo začepi! Ne glumi pametnjakovića...
Reci mi šta sad da radimo.
Ništa do sada nisi ni uradio.
Kako da nađem ovoliki iznos novca...
Uzeće mi sve pod nogama.
U redu, dolazim. Pričaćemo.
Hajde, požuri! Brzo dođi!
U redu, dolazim.
Za ime Boga!
Šta ti gledaš?
Ja sam, Mukaddes Hanım.
Dobrodošao, Dobrodošao!
Mislio sam da imate posla.
Da, imala sam posla.
Stavila sam nešto u sobu od Fatmagul... Čipku...
I sama sam nešto isplela...
Znate, samo želim biti dio toga.
- Jeste li trebali nešto? - Krenuo sam sebi napraviti kafu.
Ne, ne! Ja ću napraviti, vi sjednite.
Htio sam vas nešto pitati, Mukaddes Hanim.
Izvolite.
Šta znate o tim pismima?
Kojim pismima?
Pismima koja su nađena ispod kreveta.
Dragi Bože..
Vidim da vam je Meryem sve ispričala.
Da, jeste.
Ne govorite ništa Fatmagul, molim vas. Ne pravite problem gdje ga nema.
Gomila pisama od Mustafe, ispod njenog kreveta. Nevjerovatno.
To je istina.
Meryem je rekla da to zaboravimo i da više ništa ne spominjemo.
Zbog toga ni vi ne biste trebali ni s kim pričati o tome.
Uostalom, ako ih je sakrila, sakrila ih je. Mi tu ništa ne možemo uraditi.
Pravimo se da se ništa nije desilo.
Ali, ja ne vjerujem da ih je ona sakrila.
Ne vjerujem da bi uradila takvo nešto.
Također, ko god da je to uradio, nije svjestan da je počinio zločin.
Zaista, to je zločin za bilo koga ko je umiješao prste u to.
Šta pokušavate reći?
Šta govorite? Ne razumijem?
Pokušavam reći da je namještaljka zločin.
A ja sam nešto namjestila? Šta to treba da znači?
Zašto se ljutite? Zar sam vama nešto rekao?
Govorite da je to zločin i da je neko pored Fatmagül to uradio...
Šta pokušavate reći? Vi sada pravite namještaljku.
Zar sam ja rekao takvo nešto?
Pogledajte me, Kadire!
Ja ne znam ništa o tim pismima!
Ne idite okolo teme...
Samo priznajte da nas ne želite ovdje nakon što Kerim i Fatmagül odsele u svoju kuću.
- Odakle vam takva ideja? -Znam da to želite!
I meni je dosta da živim kao izbjeglica...
Ne brinite! Na ovaj ili onaj način, snaći ćemo se mi za sebe!
Muka mi je više od toga da me optužujete za sve! Dosta mi je više!
Naći ćemo neki smještaj i ostaviti vas na miru. Ne brinite se više.
I ne trebate me konstantno optuživati za sve!
O, moj Bože. Šta je ovo?
Sviđa li ti se?
Sviđa. Prelijepo je!
Čekaj dok vidiš kako je unutra.
Pogledaj ovaj vrt! Ovo te tjera da živiš duže.
Sviđa mi se boja kuće.
Željeli smo da izgleda kao kuće u Ildiru.
Prelijepa je.
Sve su uradili sa svoje dvije ruke.
Super ste.
Brate, sve je prelijepo. Sviđa mi se!
Dobrodošla.
Montirao sam namještaj.
Je li stigao?
Da, jeste. Šta ti je to u ruci?
Donijele smo nešto za dnevnu sobu.
Nismo mogle a da ne kupimo kada smo to vidjele.
Hajde, da ti pokažem ostatak.
Ne možeš proći.
Ne bez malog poklona za radnika.
Sada možeš.
Sviđa mi se sve. Sve izgleda prelijepo.
Živite ovdje u lijepim danima što dolaze.
Nadam se da će te dočekati još bolji.
Čekao sam te da dođeš, nisam ništa otvarao.
- Baš su lijepi. - Veoma lijepi.
Sve mi se sviđa. Dočekajte lijepe dane ovdje.
- Hvala ti, sestro. - Vidjećemo ih zajedno kako se troše.
Nadam se.
Sada sam ih ovako namjestio. Možemo kasnije promijeniti raspored.
-Izgleda dobro i ovako. - I meni se jako sviđa.
Hajde, da ti pokažem.
Ovo je naša kuhinja. Bila je u jako lošem stanju. Kerim je sve iznova napravio.
Moj spretni brat. Super je!
Dođi.
Ovo je spavaća soba.
Ovo je prelijepo. Sviđa mi se.
- Dakle, to je to. - Odlično je!
Nadam se da ćete uživati u momentima ovdje.
Amin.
Ćao, Deniz. Dobrodošla.
- Zdravo. - Zdravo, yenge.
Zdravo, pretpostavljam da su radovi u toku.
Da, popravljam bojler. Skoro sam gotov.
- Ugodan rad. - Hvala ti.
Ja sam Emre.
Izvini, ruke su mi prljave.
Bićemo ovdje neko vrijeme, kad-tad ćemo se rukovati.
Fatmagul, Deniz...
- Dođite! Vrijeme je za posao! - Stižemo, sestro.
Ugodan rad!
- Ko je taj mladić? - Naš prijatelj odavdje.
Veoma je zgodan i ima lijep osmijeh.
Ima li pjegice?
Ne znam. Nisam nikada obraćala pažnju.
Ima.
Ako ne želiš poći s nama, možeš ostati ovdje.
Nema šanse da propustim kupovinu za vjenčanje.
Kerime, hajde.
Dolazim.
Ćao, Emre.
- Vidimo se kasnije, Emre. - Naravno!
Tako je sladak.
Šta je bilo?
Ništa.
[Pjesma: Seni Alamazlar (Niko mi te ne može uzeti) Izvođač: Emel Sayin.]
" Ne gledaj."
Ovako nam je danima, stalno nekuda jurimo.
Danas smo išli u kupovinu za vjenčanje.
Mogu slobodno reći da smo obišli cijeli Eminönü, pedalj po pedalj.
Svi su bili živahni i zauzeti, nismo ni primijetili da vrijeme prolazi.
Umalo smo zaboravili da imamo sastanak kod vas.
Dakle, kupili ste sve što vam treba?
Još nedostaje nekoliko stvari. Teško je sve kupiti odjednom.
- Ali, čini se da ste skoro tu. - Da.
Koliko vidim, Kerim je jako umoran. Jako je šutljiv danas.
Nisam se ovoliko umorio ni kada sam radio na kući.
Ne pretjeruj!
Danas smo ga natjerali da malo šeta, zbog toga se umorio.
Ne, sretan sam zbog toga.
Danas vas vidim jako sretne.
Podržavam vašu odluku za novim početkom.
A, koliko vidim, i vaša porodica.
Da.
Zapravo, promjena vjenčanih slika se može činiti kao simbolična, ali...
To je divan korak prema naprijed.
To je jako dobra ideja od vas dvoje.
Ali, ono što želim da znam, jeste...
Kako se vi osjećate, dok preživljavate sve ovo.
Šta vam je u mislima i u srcu?
O tome bih danas željela razgovarati s vama.
Ti počni.
Ne, ti počni.
Zapravo, sve ide jako dobro.
Ide bolje nego što smo sanjali da će ići.
Ali, malo me strah.
Mislim da i Kerim osjeća isto.
Zašto?
Kada kažem da me strah, ne mislim da me strah od udaje.
Naravno da smo to zaslužili.
Ali, strah me da bi ovo uzbuđenje moglo nestati.
Strah me da ne izgubim sve što imam.
Mislim, strah me da sreća ne bude uništena.
Zašto misliš da bi sreća mogla biti uništena?
Ne znam...
Kerime, osjećaš li i ti isto?
Upravo.
Da. Osjećam isto.
Dobro onda, šta mislite da povećava taj strah?
Ne znam kako da to opišem...
Jedan dio mene se osjeća najsretnijom do sada.
Osjećam se bolje nego ikad.
Drugi dio mi govori, " Fatmagul, ne prepuštaj se ovom osjećaju."
Jedan dio mene želi poletjeti...
Drugi dio kaže: "Uspori, Fatmagül, idi korak po korak."
Kao što kažete, nema razloga da se plašim.
Činimo čvrste korake. Porodice nas podržavaju.
Kerim i ja smo napredovali, jako smo sretni.
Uskoro ćemo se useliti u novu kuću...
Počećemo svoj zajednički život.
Ali, nekada se ovako osjećam.
Ta osjećanja su sasvim normalna.
Prije si bila u sličnoj situaciji, ali si se drugačije osjećala.
Zar ne?
Znaš osjećaj gubitka.
Znaš kako ti se sreća jednom pretvorila u noćnu moru.
Ono što si proživjela ranije te tjera da budeš oprezna.
Iz tog razloga tvoja podsvjest pokušava da te odbrani.
Ne želi da se prepustiš ovoj sreći.
To je sasvim normalan odbrambeni mehanizam.
Ali, ja ne želim takvo nešto.
Jako me nervira ovaj strah.
Ne želim da nas ništa iz prošlosti spriječi u novom početku.
Mislim da vam za sada dobro ide.
Zaista ste posvećeni ovom novom početku.
Fatmagul je sada u stanju da glasnije izrazi svoje osjećaje.
Nije te više strah.
Ovo je zaista veliki korak ka naprijed.
Ponosna sam na tebe.
Vremenom će i ti strahovi da nestanu.
Već sada polako blijede.
Dakako, to je u tvojim rukama.
Nemoj previše da se gubiš u mislima. Ostani budan.
Šta se desilo? Jesi li razgovarao s bratom?
Jesam.
- Hoće li to uraditi? - Da, planira.
Jesi li mu dao pismo?
Taj posao je završen... Ne brini.
Svi stanite u jedan red! Jedan red, hajde!
- Šta se dešava? - Traže...
Ne opet! Još jedan odmor je gotov!
Hajde, prekini da se žališ!
Imamo prijavu protiv Mustafe Nalcali. Pođi s nama!
Kakva prijava? Nisam ništa uradio! Pustite me!
Ne laži uzalud. Obavio si poziv iznutra.
Nikoga nisam zvao. Pustite me.
Odveli su krivca. Hoćete li nas sada pustiti?
- Nisam ništa uradio! - E, sada si gotov!
Više ne možeš ni predahnuti ovdje.
-Ništa nisam uradio. - Vidjećemo.
Vidi, šta god da se desi, ne odustaj od onoga.
Rekao sam, ne odustaj.
Šta ti on ovo govori?
- Je li se meni obraćao? -Jeste.
Šta si pričao s njim tamo?
Od čega nećeš odustati?
Kako dovraga ja da znam? On je samo luđak...
Vjenčanje se bliži...
Pitam se da li je to razlog što su strahovi sve veći.
Popričajmo malo o prvoj bračnoj noći.
Ja mogu izaći ako želite ostati same.
Ne, ostani.
Tu noć ćemo ti i ja biti sami.
Uvijek mi je u glavi ono što ste mi jednom rekli...
Rekli ste da će iskustvo s Kerimom biti drugačije.
Da, ono što sam proživjela tu noć je bilo okrutno.
Znaš da sam ti rekla da moje tijelo to neće zaboraviti čak i ako um uspije.
Ne osjećam se tako više.
Kada me dodiruješ...
Kada mi držiš ruku...
Kada me poljubiš...
Ja to više ne osjećam.
Sretna sam.
Tako je lijepo čuti to od tebe.
Fatmagul me svakim danom sve više iznenađuje.
Hrabrija je od mene.
Vidiš li sebe drugačije?
Fatmagul je najjača osoba koju poznajem.
Da, jača je od mene.
Jer, bez obzira koliko je povrijede, ona ne odustaje od borbe.
Strah me da te ne povrijedim, Fatmagul.
To je razlog što me bilo toliko strah naše prve zajedničke noći.
Ne želim da se vratimo na početak.
Ali...
Nije me više strah.
Puno toga smo prošli zajedno.
Dok ovoliko volimo jedno drugo...
I planiramo provesti život skupa, sa našom djecom, kao porodica...
Znam da ćemo prevazići sve probleme.
Ja sam trenutno najsretniji čovjek na svijetu.
Gdje si našao telefon?
Nisam nikoga zvao.
Stalno si tražio dozvolu da obaviš poziv. Očito da ti je neko iznutra pomogao.
Niko mi nije pomogao. Ja čak ni s kim ovdje ni ne komuniciram.
Niko me ne voli.
Kome si se obraćao prije nego si ovdje došao?
Nikome.
Ne laži! Reci mi ko ti je nabavio telefon.
Pitam te posljednji put...
Ko mu je dao telefon?
Ako iko zna a krije to od nas...
Tu osobu očekuje teška kazna.
Samo da znate.
Ovdje je sve čisto.
Nastavite tražiti.
Gdje kriješ telefon?
Rekao sam već, nemam telefon.
Ovo je vaša, oče. Bez šećera.
Hvala.
Afiyet olsun.
- Ovo je vaša, sa šećerom. - Hvala.
Okupićemo se oko stola kao radnici u fabrici...
Jedan će da uzima, drugi će da spušta.
Večeras ćemo završiti s poslom.
Odlično, ovo će biti baš zabavno.
Baš.
- Hvala na kafi. - Uživajte.
Hvala, dušo, hvala ti.
Divnu ideju je imala, zar ne?
Napravićemo suvenir za svakoga.
- Jako lijepo. - Zar ne?
Moja djevojka je jako talentovana.
Nisam ja. Ona je.
Ne radi to!
Kada je već kafa na stolu, hoćemo li nastaviti sa još jednom tradicijom?
Šta kažete, Meryem Hanim?
Nismo zamolili brata od Fatmagul za njenu ruku.
Traži djevojku.
To je istina, nismo tražili dozvolu za Fatmagul.
Upitajmo! To bi bilo divno.
Dobra ideja.
Oh, Bože! Da sam znao, obuklao bih se za ovu priliku...
Ne bih bio u kućnoj varijanti i papučama.
U redu je, nismo ni mi donijeli cvijeće i čokoladu.
Već imamo dovoljno cvijeća i čokolade.
Mladenka ne bi trebala puno da priča. Šuti sada.
Uostalom, ne znamo da li će te brat pustiti da ideš.
- Rahmi Bey. - Da, brate?
Znaš da Kerim, pa...
Uostalom, ti ga poznaješ bolje nego ja.
Hvala za sve što ste uradili za Kerima, Meryem.
Nema na čemu.
Svojom ljubavlju ste ispunili praznine u njegovom životu.
Nikad se nije osjećao kao da mu nešto nedostaje.
Odgojili ste divnog muškarca. Hvala vam.
I znam zasigurno...
Da će Kerim biti bolji nego što sam ja ikad bio.
I vjerujem svim srcem da će biti bolji otac nego što sam ja bio.
A Fatmagul je dragulj u našoj kruni.
Ona nije naša mladenka. Ona je naša kćerka.
Jako ćemo raditi na tome da ostanu sretni, sve do posljednjeg daha...
Kao porodica.
- A sada, Rahmi Bey... - Da, brate?
Oni se vole, zar ne?
- Da. - Da.
Ako vi to smatrate za shodnim...
Uz Božije davanje i poslanikove savjete...
... Mi želimo Fatmagul za suprugu našem Kerimu.
Zašto plačeš, Rahmi? Šta se dešava?
Takvi smo. Mi plačemo kada smo sretni...
I plačemo i kada smo tužni. Jednostavno smo takvi.
Dakle, šta kažeš, Rahmi?
Fatmagul nije samo moja sestra...
Ona je moje sve.
Moje sve.
Ako je nešto ujede za ruku...
I mene boli.
Moja sestra je dosta propatila, osjetila je previše tuge.
Svaki put kada spustim glavu na jastuk...
Kažem "Moj Bože, moj dragi Bože..."
"..Molim Te, stavi osmijeh na njeno lice."
Kažem, "Od sada, neka njena sudbina, ima sretan završetak."
Hvala Bogu, moje molitve su uslišene.
Znam...
Da Kerim voli Fatmagul.
I ona njega voli. U to sam siguran.
Nadam se da će se uvijek ovako voljeti.
Nadam se da će zauvijek biti sretni.
Dragi brate!
Budi veoma sretna, sestro. Veoma sretna.
Bićemo zajedno sretni, brate.
I... Jesi li je dao, brate?
Jesam! Sada je tvoja.
Hayırlı uğurlu olsun.
Šta je napisao?
Navodno je nekome dužan novac.
Kaže da mora platiti.
Znam, rekao sam ti da će sve što imam biti tvoje, ali... Dugujem ovom čovjeku 100.000 lira.
Sto hiljada? Koji ku...
Kakav je to dug?
Otkud ja znam?
Ko je onda taj čovjek?
Ne znam.
Napisao je ime i broj telefona.
Dobiće pola sada...
A pola u noć na 5. maj.
Daj mi to pismo.
Nema nikakve markice na njemu... Pismo je poslano iz zatvora.
Da, očito... Nešto je naumio.
To zasigurno.
Ne razumijem zašto pola iznosa dajemo sada, a pola kasnije...
Traži od nekoga da nešto uradi.
Neka radi šta hoće.
Je li moguće da pokušava pobjeći?
Ako pobjegne, ti ćeš biti u problemu.
- Daćeš novac, zar ne? - Novac je njegov.
- Jesi li poludjela? - Biću u problemu ako to ne uradim.
Jasno je da je taj kreten nešto naumio!
Boli me briga sve dok se drži podalje od mene.
Umorna sam od ovoga, Sami. Ne mogu se nervirati.
Ja idem. Kolay gelsin.
- Gdje ćeš? - U banku.
U redu. Idem i ja.
Ti nastavi s poslom. Ja idem pa ću se vratiti.
U poodmakloj si trudnoći. Ne mogu te pustiti samu.
Ne mogu ustati.
Daj mi ruku. Debela!
Postala sam jako ružna, zar ne?
Prelijepa si.
Kao što si uvijek i bila.
Ne možeš postati ružna sve i da hoćeš.
Hajde! Prekini se izmotavati. Idemo.
Daj da se riješim ovog novca.
[Ugovor o posjedu]
Lijepe su. Savršene.
Previsoke su.
Ali, udobne su jer je platforma na njima.
Šta ti misliš, sestro?
Ne znam... Kupi ih ako ti se sviđaju.
Pitam se kako bi bilo u njima u vrtu...
Nisam navikla da nosim štikle, ionako jedva hodam u cipelama s manjom petom.
-Želim opet probati ove. - Naravno.
- Ove niže su jako udobne. - Ali, veoma su obične.
Cipele za vjenčanje? Ne.
Mislim da trebamo uzeti oba para. Ionako će biti dosta fotografija.
Možeš nositi visoke pete ispod haljine.
Ako te zabole stopala, možeš obući ove niže.
Ne, ne mogu uzeti oba para.
A daj, uzmi oba.
Bitno je da ti se sviđaju, ostalo prepusti nama.
Ne, već ste puno novca potrošili.
Tvoja sestra kupuje ove, a ja kupujem ove.
Nemojte me više sramotiti. Dosta više.
Stani! Šta radiš? Nismo ih još kupile!
Sada ih moramo kupiti. Naše su.
Šta si uradila, Deniz?
Šta sam ja uradila?
Zar se ne smijem potpisati na mladenkine cipele?
Ali, stvarno ste me posramile.
Hajde, javi se na telefon. Ne brini ni za šta drugo.
Gotovo!
Halo, Kerime?
Papirologija je završena, Fatmagul.
Jesi li dobio ugovor?
Jesam. Otac i ja upravo izlazimo iz katastra.
Idemo prema radionici, da je pogledamo još jednom.
Tako mi je drago. Nadajmo se najboljem.
Čestitam!
I one vam čestitaju.
Hvala im.
- Deniz ti maše. -Mahni i ti njoj.
A šta vi radite?
Još uvijek kupujemo.
U redu, onda. Čuvajte se. Vidimo se navečer.
Hayırlı olsun. Još jednom čestitam. Vidimo se.
Dobro... Ljubim te, vidimo se.
Još ne znam kako bih ti zahvalio, oče.
Već si mi se hiljadu puta zahvalio, sine. Zar još nisi naučio?
Pusti sad ovo, idemo pogledati radionicu.
Ali ovaj put, ti si vlasnik.
Ko je moj posjetilac?
Advokat.
Sjedni.
Prešao sam ovoliki put da te upozorim, Mustafa.
Došao sam ovdje da prekinem tvoje gluposti.
Dobio si samicu samo zbog incidenta sa telefonom.
Ako pokušaš opet nešto slično tome...
Ako ponovo budeš uznemiravao Fatmagul stvari mogu postati još gore.
Je li tačno da se priprema vjenčanje?
Jesi li čuo šta sam rekao, Mustafa?
Ako je opet budeš zvao ili ako budeš pisao...
Uložiće se žalba protiv tebe. Dobićeš dodatnu kaznu.
Samo mi odgovorite na pitanje.
Nisam obavezan da ti odgovorim ni na šta.
Recite mi jednu stvar, molim vas...
Je li tačno da se vjenčaju petog maja?
Preklinjem vas. Recite mi istinu.
Zašto želiš da znaš?
Da bih se prestao nadati.
Fatmagul još uvijek nije postala njegova.
Znam to.
Mislim, nije zaista postala žena Kerimu.
Zato se još uvijek nadam.
I moram znati da li će zaista postati njegova mladenka.
Moram to znati da bih razbistrio misli.
Da bih je izbacio iz srca i obrisao...
Da se ne bih nadao.
Želim prestati uzalud da sanjam.
Morate mi učiniti ovu uslugu.
Molim vas, recite mi istinu.
Da, vjenčanje će se održati tog dana.
Ne čini ništa da im pokvariš raspoloženje.
Bez pisama, bez poziva.
Razumiješ li me?
Ne čini ništa da ih uznemiriš.
Platićeš jako skupu cijenu.
Dobro.
Ne brinite. Neću više pisati pisma.
Mislim da dolazi.
Sklonite se odavdje. Mogu nas snimiti kamere iz banke.
Čega se plašite?
Ničega. Samo želim da sve bude kako ja kažem.
Radimo li nešto pogrešno?
Daj mi novac. Ti nastavi da voziš.
Odakle znate Mustafu?
Jednostavno se znamo. Preko poslovnih kontakata.
O kakvom se dugu radi?
- Stani ovdje negdje. - Pitala sam kakav je dug u pitanju?
To nije vaša stvar. Recimo da se radi o kockarskom dugu.
U redu?
Do subote spremite ostatak novca. Srešćemo se opet.
A možda i nećemo, možda vas nazovem i kažem da novac negdje ostavite.
Ne znam. Volim da ljude ostavim u neizvjesnosti.
Ali, želim tačan iznos novca. Samo da znate!
Prati ga.
Odavdje ima nekoliko izlaza. Ne možemo se odavdje okrenuti.
Pa... Onda ga samo pusti.
Imamo njegovo ime i broj telefona.
To je samo SIM kartica. Može je baciti I nestati...
I ime mu je vjerovatno lažno. Nismo mu pogledali dokumente.
Imamo njegov novac. Pratićemo ga slijedeći put.
Saznaćemo ko je on zaista.
Pričao sam s momcima iz stare radionice. Naći će mi pripravnika.
Sav višak posla koji budu imali će proslijediti meni.
To je odlično.
Gdje je ugovor?
Ti predahni. Ja ću ti pokazati.
O, napokon su došli. Napokon.
- Da oče, stigle su. - Zdravo.
Uzmi ovo, Rahmi.
Mi smo premorene, od jutros hodamo.
-Ima li još išta u autu? - Ne, nema.
- Sve smo ponijeli. - Ovo je sve.
- To je puno stvari. - Kupile smo samo lijepe stvari.
Pokazaćemo vam sve jedno po jedno. Svidjeće vam se.
Šta nije u redu?
Nebitno, Fatmagül.
Yenge?
- Šta je bilo? - Ništa, sve po starom.
- Zašto plačeš? - Ne plačem, ne izmišljaj!
To je zbog hena noći.
Emotivna je.
Kao da me briga za njenu hena noć.
[Pjesma: Yüksek Yüksek Tepelere Izvođač: Candan Erçetin]
Hvala ti, Bože.
Hvala ti što smo dočekali ove dane.
Ne otvaraj ruke.
[Pjesma: Zeytinyaglı Yiyemem Aman]
[Pjesma: Ayva Çiçek Açmış]
Čovjek je otkazao naš prvi ugovor, jer nismo mogli ispoštovati odredbe.
Donijela sam voćni čaj. Biće ti bolje od njega, popij.
Možeš ga popiti uz lijek.
Nismo smjeli dopustiti da se otkaže.
Trebali smo pustit da Ender Hanım plati naše dugove.
Lale je sve poremetila.
Dosta... Ne spominji mi njeno ime. Jasno mi je.
Neke od uplata sam odgodio. To je samo mali dio...
Podijeli smo nešto na rate.
S našim novcem, možemo platiti manje od trećine našeg duga.
Ostali smo bez novčanih izvora. Nestalo nam je svega.
Misliš, ova zaplijena neće pokriti dug?
Veći je nego što smo mislili.
Osjećam se kao da se gušim kad samo slušam o tome.
- Da? - Dobar dan, ja bih trebala vidjeti g-đu Perihan.
Ili gospodina Resata, da li su kod kuće?
Ova djevojka koja želi razgovarati s vama.
Dobar dan.
Ja...
Donosim vam vijesti od Selima.
GRČKA
[Pjesma: Kara Gözlü Çingenem Singer: Kibariye]
Za sada sam slobodna, ali... Istraga još uvijek traje.
Zašto si došla ovdje? Šta ako su te pratili?
- Ne, ne prate me. - Ne znaš ti ništa, svi motre na ovu kuću.
Sada je prekasno.
Vidite, ja imam jake veze.
Ako mi date novac da prebacim Selima u Ameriku, ja to mogu odmah uraditi.
To će vas koštati, ali uradila bih to za vas.
Novac, novac, novac...
Muka mi je od te riječi.
[Pjesma: Çemberimde Gül Oya]
Tetka, tetka!
- Šta je dušo? - Djevojka iz susjedne kuće ti je ovo poslala.
"Čujem da se udaješ sutra. Čestitam. Esma"
Kako lijepo od nje.
Murate, uzmi ovo.
- Odnesi to Esmi. - Ne, sestro.
Njena mama neće biti sretna ako to vidi.
U pravu si.
Šta radiš ovdje? Idi u vrt.
Krenuo sam, svakako.
Sačuvaću to za sada. Pokloniću joj kasnije ako se stvari promijene.
- Kako god želiš. - Šta ćeš kome dati?
Fatmagül će dati heni djevojci koja živi u susjednoj kući, Esmi.
Ono što je važno jeste...
Šta vi radite ovdje dva sata?
Radimo.
Jesi li završila?
Da, ja sam završila.
Sada ću staviti garderobu u ormar.
- Šta čekaš? Samo joj reci. - Oh, ne...
Tvoja je dužnost da je uputiš. Nema razloga za sram.
Hajde.
Šta se dešava?
Fatmagül, dušo...
Ako imaš nešto da nas pitaš....
- Ovo je tako glupo... - Oh, hajde, gdje ćeš?
Reci nešto što će joj pomoći.
Fatmagül, postoji li išta što nas želiš pitati?
Nezihe Hanım je pričala sa nama.
- Hvala Bogu. - Vidiš, uradila je to prije mene.
Dobro sam, ablacığım. Ne brini.
Proživjeću ovo po prvi put u životu.
Kao što to radi svaki normalni bračni par.
Lijepo...
Sve zna. Prosvijetljena je.
"Želim da vidim da je sve pojedeno."
"Sretni su usprkos Yaşaranima"
"Vjenčaju se 5.maja"
Podigni malo više. Gore, gore...
Malo rastegni.
Više.
Mislim da će biti dovoljno. Uostalom, znaš prosječnu visinu žena.
Nije da su muškarci u Turskoj puno viši.
- Stvarno? -Šta? Nazivaš me niskim?
Abiciğim, izuzetak ne potvrđuje pravilo.
- A ja? - Ti si, hm... Tako, tako...
Ni ti nisi visoka kao čempres.
Ja sam standardne visine. Ne mogu se požaliti.
U redu onda, gospođice standardna.
Povisiću visinu iznad standarda.
Hoće li ovi stolovi biti dovoljni?
Možda da donesemo još nekoliko?
Kerim je računao i misli da će ovo biti dovoljno.
Jesi li dobro?
Dobro sam.
Kadir Abi!
Telefon, ostavio si telefon unutra.
Hvala ti.
- Halo? - Kadir Bey...
Da li se Fatmagül i Kerim vjenčaju sutra?
- Ko je to? - Hacer.
Da, sutra. Zašto pitaš?
Ovaj dio je otvoren, želiš li da ga pokrijem?
- Mustafa će uraditi nešto loše Fatmagül i Kerimu. - Šta govoriš?
Dao je novac nekom čovjeku. Daće mu još više sutra navečer.
- Jesi li sigurna? - Da, sigurna sam da nešto planira.
Pokušaće zaustaviti vjenčanje.
- Šta je bilo? - U redu, Hacer, hvala ti na informaciji.
-Zvaću te kasnije. - Loše vijesti?
Uđite, reći ću vam unutra.
Je li nešto vezano za djecu?
Da, ali hajde da ih ne uznemiravamo sada.
Geçmiş olsun.
Kreten je stigao.
Ne obraćajte pažnju. Samo ga ignorišite.
Manijak, sve nas je uvalio u problem.
Izgleda prelijepo.
Da, danas su radili kao ludi.
Abla...
Drago mi je da nismo pozvali više ljudi...
Ne bismo ih mogli smjestiti u vrt.
- Hmm? - Ima li ikoga?
Ne, samo smo mi tu.
Već si gotova? Htjele smo ti dati dobar piling.
- Sama sam to obavila. - Fatmagül, da uđem?
Uđi.
Trebaš li pomoć?
Ako možeš usporiti otkucaje mog srca...
Duša moja, sjedni.
Moja zadnja noć u ovoj kući. Ali, mislim da neću moći spavati.
Ništa ne brini.
Skuhaću ti čaj.
Popićeš ga i odmah ćeš zaspati.
Čini se da je vaša djevojka slijedeća na redu.
Ne razumijem?
Mislim, vidite kako se Emre i ona dobro slažu.
Trebao bi otići kući i malo odmoriti.
Također, podigni noge visoko. Sutra ćemo cijelu noć plesati!
U redu, vidimo se.
Oh, zaboravio sam pozdraviti Kerima.
- Kerime, laku noć! - Hvala Emre, i tebi.
- Vidimo se sutra. - Vidimo se.
Dođi rano ujutro, u redu?
- U redu. .Biće dosta posla.
Mladoženja, i ti bi trebao na spavanje.
Završio sam ovdje. Sada ću u krevet.
Vidiš, brate? Niko ne obraća pažnju na mladoženju.
Svi su se zabavili oko mlade, zar ne?
- Laku noć, brate. - Laku noć.
Frizer dolazi sutra ujutro.
Frizura i šminka će ti biti spremne.
Imaćemo dosta posla.
Hvala Bogu pa se sve odvija u našoj kući pa ne moramo brinuti za saobraćaj.
Kako lijepo.
Gosti dolaze u ranim jutarnjim satima.
A ti, sa vjenčanicom na sebi...
Uživaćeš cijeli dan.
Dobro onda...
Nemoj da se prehladiš, obuci se. Ja ću ti pripremiti čaj.
Hvala ti.
Kerim.
- Zdravo. - Šta radiš?
Krećem na spavanje.
I ja.
Bacila si me ovdje da te ne mogu vidjeti prije vjenčanja.
Zar ti nije udobno tu?
Pa...
Bilo bi mi puno bolje kada bih mogao dobiti poljubac da mi smiri uzbuđenje.
Kerime, ja sam već uzbuđena. Nemoj da mi srce još jače lupa.
Sutra ću te vidjeti u bijelom.
Da.
Sutra ćeš biti moja mladenka.
Volim te.
Predstavnici medija su ispred.
Znala sam da će doći.
Ali, ne vide nas izvana.
Biće i obezbjeđenje na ulazu, svakako. Neće moći ući unutra.
Brate, ova mašina ne radi...
O, pitam se zašto ne radi...
Pogledaj opet, radi li sada?
Radi.
Prelijepo je, zar ne?
Jako lijepo.
- Učinili ste toliko toga za moju djecu. - Molim vas, ne spominjite to.
- Ne znam kako da vam se zahvalim. - Molim vas...
Hvala vam.
Neko dolazi.
Zdravo, ja sam Mirzatov prijatelj.
- Hoşgeldiniz. - Mirzat vas pozdravlja.
- Možete ući unutra. - Ne, biću ovdje okolo.
U redu, kako želite.
- Sada se osjećam puno bolje. - Da, da.
Prijatelji, molim vas.
Tata.
Kažu da je mladoženja spreman.
Idem pogledati.
Wow, wow, wow... Ti si divan mladoženja!
Super ti stoji!
Uđi, Deniz.
Wow!
Tako si zgodan!
Šta, to si tek primijetila?
Daj da i ja vidim svog sina.
Biću ispred.
Toliko sam se plašio da ću propustiti ovaj momenat.
Žalim zbog svega propuštenog.
Nisam te mogao poljubiti ujutro za bajrame...
Niti sam bio tu na tvojim proslavama diplome.
Da sada nisam živ...
Ne bih počivao u miru.
Tata...
Hvala ti puno što si me pustio u svoj život.
Učinio si me jako sretnim.
Osjećao bih da mi nešto nedostaje, da danas nisam ovdje.
Tata...
Za pisma koja si pisao sve ove godine...
Za tvoju upornost...
Za tvoj otpor...
Zato što nisi odustajao od mene... hvala ti!
Drago mi je da si ovdje. Drago mi je da postojiš.
Sine moj.
Ponosan sam na tebe.
Ponosan sam što imam sina poput tebe.
Izašao iz teške bitke sa uspravnom glavom.
I želim ti da uvijek ostane tako uspravna.
Uvijek budi sretan.
Budi jako sretan.
Nikad ne napuštaj ruku svoje voljene.
Budi pošten prema njoj.
Budi drag prema njoj.
Nikada joj ne okreći leđa.
Dosta više...
Znam kako će danas da izgleda...
Svi će puno da plaču.
Da, ja sam pobjegao kada sam to osjetio.
Idem popraviti šminku.
Dobrodošli.
Hoşgeldiniz.
Ljudi, molim vas...
Udaljite se.
Hajde, dušo. Hajde, draga moja.
Dođi.
- Momenat... - ali, svi te iščekuju...
Abiciğim.
Moja draga sestro.
Najdraža moja.
Hvala Bogu što sam dočekao ovaj dan.
Sestro moja... Ti si druga polovica moje duše.
Abiciğim.
Malena moja...
Postala si mladenka.
Dao Bog da uvijek budeš sretna.
Inshallah...
Da ti lice uvijek bude nasmijano kao danas. Uvijek.
Da vas Bog učini sretnim.
Jer, ti si to zaslužila.
Ti si to zaslužila.
Dosta više. Kvariš joj šminku.
Šta se dešava?
Fatmagül?
Dolazim.
Tako si lijepa.
Idemo izaći da nas gosti ne čekaju.
Možete izaći kada vas pozovemo.
Maaşallah, maaşallah.
Ne mogu da vjerujem. Izgledaš prelijepo.
Stvarno ti se sviđa?
Veoma.
Dugo sam te zamišljao u vjenčanici.
Bila si prelijepa u mojim snovima, ali...
U stvarnosti si još ljepša.
Moje srce ne prestaje da kuca.
Brate, hajde.
Jesi li spremna da mi opet kažeš "da"?